钦定古今图书集成/明伦汇编/宫闱典/第075卷 > 《重光诗》刘孝威
## 钦定古今图书集成/明伦汇编/宫闱典/第075卷 > 《重光诗》刘孝威

“重光储后” ，宣制义也。

“赫赫重光。明明二圣，帝作储述，礼和乐正，中衢置樽，
高堂悬镜。其酌不穷，其明逾盛。德音孔昭，民胥攸咏。
明明二圣，赫赫重光，风神洒落，容止汪洋。瞻彼谈扇，
载抑载扬。何斯天辩，如圭如璋。颜闵函席，游夏升堂，
以卿以士，惟公惟王。思媚储君，顾哉乐康。”芄芄黍苗，
阴雨膏之，诜诜缨冕，储王导之。道之以礼，齐之以仁，
礼则探圣，言则穷神。训于四国，覃于万民。

前星涵瑞彩，洊雷扬远声。三善传乐正，百行纪司成。
九流通已辨，七经咸所精。博闻强子政，高才陵长卿。
礼尊逾屈己，德盛益卑情。仙气贻锺相，儒道推桓荣。
延贤博望苑，视膳长安城。“园绮随金辂，浮丘侍玉笙。
智囊前敛笏，端士后垂缨。九仙良所重，四海更谁倾。
‘《班输》同策乘，《申观》齐蓬瀛’。”